Jegyzőkönyv

2019. február 13. napján 18,00 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Németh Zsolt polgármester

##  Hajas Róbert képviselő

##  Laska Róbert képviselő

##  Pongrácz Ernőné képviselő

##  Zsuppán Béla képviselő

 Szita Gabriella jegyző

**Németh Zsolt alpolgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött meghívóval azonosan az alábbi napirendet fogadta el.

**Napirend:**

1. **Az önkormányzat 2019. évi költségvetésének tárgyalás megkezdése
Előadó: Németh Zsolt polgármester**
2. **Víziközművek Állami Rekonstrukciós Alapjából nyújtandó támogatási pályázat
Előadó: Németh Zsolt polgármester**
3. **Viziközművek Energiahatékonyságának fejlesztési támogatás pályázata
Előadó: Németh Zsolt polgármester**
4. **Egyebek**

**Napirend tárgyalása:**

* 1. **Az önkormányzat 2019. évi költségvetésének tárgyalás megkezdése
	Előadó: Németh Zsolt polgármester**

**Németh Zsolt alpolgármester**: Kérte a jegyzőt ismertesse a költségvetés főösszegét.

**Szita Gabriella jegyző:** Elmondta, hogy a hatályos Államháztartási törvény előírása alapjána költségvetési törvény hatálybalépését követő 45 napon belül meg kell kezdeni az önkormányzati költségvetés tárgyalását. A költségvetési törvény 2019. január 1. napján lépett hatályba Ezáltal szükséges megkezdeni az önkormányzat költségvetésének tárgyalását 2019. február 15. napjáig. Az önkormányzat tervezett költségvetési bevételi és kiadási főösszege 29.223.104 Ft. Kérte a képviselőket, hogy kezdjék meg az ismertetett főösszeg tárgyalásával a 2019. évi költségvetés tárgyalását. A költségvetés tételes kidolgozása folyamatban van, a költségvetést 2019. március 20 napjáig kell elfogadni

**Németh Zsolt polgármester:** Kérte a képviselőket mondják el véleményüket.

Kérdés, hozzászólás nem hangzott el.

**Németh Zsolt polgármester:** Indítványozta, hogy a képviselő-testület fogadja el, hogy az önkormányzat 2019.évi költségvetés tárgyalását 29.223.104 Ft kiadási és bevételi főösszeggel megkezdte.

Kérte a képviselőket a napirenddel kapcsolatosan tegyék fel kérdéseiket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
3/2019(II.13.) számú határozata**

Vasboldogasszony Község Önkormányzati Képviselő-testülete az önkormányzat 2019.évi költségvetésének tárgyalását 29.223.104 Ft kiadási és bevételi fő összeg tervezettel megkezdte.

* 1. **Víziközművek Állami Rekonstrukciós Alapjából nyújtandó támogatási pályázat
	Előadó: Németh Zsolt polgármester**

**Németh Zsolt polgármester**: Ismertette a napirend tárgyában megküldött dokumentumokat, kiegészíteni nem kívánta, kérte a képviselőket mondják el véleményüket. Indítványozta annak elfogadását.

Kérdés, hozzászólás nem hangzott el.

**Németh Zsolt polgármester:** Indítványozta az ismertetett határozati javaslat elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
4/2019(II.13.) számú határozata**

Vasboldogasszony Község Önkormányzati Képviselő-testületeaz Észak-zalai Víz- és Csatornamű Zrt. által elkészített pályázati dokumentációval egyetért, azt az írásos előterjesztésben foglaltaknak megfelelően elfogadja. Az Önkormányzat közösen konzorciumban indul az Észak-zalai Víz- és Csatornamű Zrt.-vel a „Víziközművek Állami Rekonstrukciós Alapjából nyújtandó támogatásra” című pályázaton a 11-33428-1-003-00-03 MEKH azonosító kóddal rendelkező – Egervár-IV víziközmű-rendszer vonatkozásában.

A képviselőtestület támogatja a pályázat benyújtását és egyben felhatalmazza a polgármestert, a konzorciumi megállapodás aláírására.

 **Határidő: 2019.február 28.**

 **Felelős: Németh Zsolt polgármester**

* 1. **Viziközművek Energiahatékonyságának fejlesztési támogatás pályázata
	Előadó: Németh Zsolt polgármester**

**Németh Zsolt polgármester:** Ismertette a napirend tárgyában megküldött dokumentumokat, kiegészíteni nem kívánta, kérte a képviselőket mondják el véleményüket. Indítványozta annak elfogadását.

Kérdés, hozzászólás nem hangzott el.

**Németh Zsolt polgármester:** Indítványozta az ismertetett határozati javaslat elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
5/2019(II.13.) számú határozata**

Vasboldogasszony Község Önkormányzati Képviselő-testületeaz Észak-zalai Víz- és Csatornamű Zrt. által elkészített pályázati dokumentációval egyetért, azt az írásos előterjesztésben foglaltaknak megfelelően elfogadja. Az Önkormányzat közösen konzorciumban indul az Észak-zalai Víz- és Csatornamű Zrt.-vel a „Víziközművek energiahatékonyságának fejlesztése” című pályázaton, melyet az Innovációs és Technológiai Minisztérium írt ki.

A képviselőtestület támogatja a pályázat benyújtását és egyben felhatalmazza a polgármestert, a konzorciumi megállapodás aláírására.

 **Határidő: 2019.február 28.**

 **Felelős: Németh Zsolt polgármester**

* 1. **Egyebek**
	+ **Téli rezsicsökkentési támogatás
	Előadó: Németh Zsolt polgármester**

**Németh Zsolt polgármester:** Elmondta, hogy egyszer van lehetőség arra, hogy a kért tüzelőanyag fajtáját a kérelmező módosítsa. A településen jelenleg fakitermelés történik. Megkeresi a vállalkozót, reméli lesz lehetőség a kérelmek helyből történő teljesítésére. Véleménye szerint mindenképpen helyi vállalkozókkal kössön szerződést e témában az önkormányzat.

A pb gázpalack kérelmezők tekintetében a helyben lévő lerakat nyújtana a legjobb megoldást, ha az önkormányzat a helybeli Horváth Zoltánné ev vállalkozóval kösse meg a Falaga Hungária Kft részvételével véleménye szerint. Azon igénylők részére, akik brikett tűzelő anyagot igényeltek, az Egerszeg-Brikett Kft vállalkozással kötne szerződést az önkormányzat.

Indítványozta, hogy az Önkormányzat a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján kössön együttműködési megállapodást Egerszeg-Brikett Kft Zalaegerszeg, Belsőszeg u.5. vállalkozással a brikett természetbeni juttatás biztosítására, illetve kössön együttműködési megállapodást a Falga Hungária Kft Budaörs, Puskás Tivadar u. 14. szám alatti vállalkozással a palackos PB-gáz természetbeni juttatás biztosítására.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
6/2019(II.13.) számú határozata**

Vasboldogasszony Község Önkormányzati Képviselő-testülete a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján együttműködési megállapodást köt az alábbi vállalkozókkal:

1. Egerszeg-Brikett Kft Zalaegerszeg, Belsőszeg u.5. vállalkozóval brikett természetbeni juttatás igénylőkhöz történő eljuttatására.
2. Falaga Hungária Kft Budaörs, Puskás Tivadar u. 14. szám alatti vállalkozással palackos PB-gáz természetbeni juttatás biztosítására az igénylők részére.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 19,00 órakor bezárta.

**K.m.f.**

 **Németh Zsolt Szita Gabriella
 polgármester jegyző**